Dental Veneers | Temple TX | Porcelain Veneers Temple TX
Temple Dental Trails > FAQs > Cosmetic Dentistry > Will anyone notice I’m wearing veneers?
Considering veneers & want to know more? Sake se 5 gewildste berigte vir die week tot 10 Nov. | Netwerk24
Sake se 5 gewildste berigte vir die week tot 10 Nov.
Deur Petrus Malherbe 09 November 2019 06:00
Eskom het Suid-Afrikaners vandeesweek weer aan ’n lyntjie gehou totdat beurtkrag uiteindelik weer laat Donderdagaand ingestel moes word. Dit was egter nie al nuus wat lesers van Netwerk24 Sake op die punt van hul stoele gelaat het die afgelope week nie.
1. Skokbedanking by Shoprite ná omstrede vergadering
Alles blyk nie pluis te wees op Shoprite se direksie nadat prof. Shirley Zinn vandeesweek onverwags en met onmiddellike ingang haar bedanking as hoof- onafhanklike direkteur aangekondig het.
Lees ook: 61% van gewone Shoprite-beleggers stem teen Wiese
2. Beurtkrag, beurtkrag, beurtkrag
Gaan die ligte vandag aanbly, of lê nóg ’n donker nag voor? Eskom het Suid-Afrikaners vandeesweek behoorlik op hol gehad met nuus oor of beurtkrag “skielik” en “sonder waarskuwing” ingestel gaan word.
Lees ook: WNNR identifiseer 3 nuwe sones vir henubare krag
3. Moody’s gee SA ’n heel, heel laaste kans
Dis erg, maar dit kon veel erger gewees het. Moody’s Investors Service – die laaste van die drie groot gradeerders wat SA se staatskuld op beleggingsgraad het – het dié gradering vandeesweek onveranderd gehou. Sy vooruitsig vir die gradering is wel van stabiel in negatief verander.
Afgesien van die land se staatskuld, het Moody’s ook ingeklim onder plaaslike versekeraars, banke en munisipaliteite.
4. Dit is wat jy in November vir brandstof gaan betaal
Gaan jy vandeesmaand lag of huil by die petrolpomp? Hier is die jongste petrolprys wat reeds vanaf Woensdag geld.
Lees ook: Saoedi-Arabië se raffinadery in SA teen 2028 gereed
5. Al dié Kaapse buurte het nou gratis WiFi
Keelvol om so baie vir data op te dok? Google, in samewerking met Think WiFi, het verskeie WiFi-punte in Kaapstad opgerig. Dit bied inwoners onbeperkte toegang tot die internet en is boonop gratis ook.
Ander gewilde berigte:
6. Lojaliteit, punte en pryse: Dié program is die beste – Uit die warboel van lojaliteitsprogramme wat hope voordele bied, is daar een wat as die héél beste beskou word.
7. Takealot gaan wel miljoene hoes vir duur TV’s – Die e-handelaar het bevestig bykans 400 kopers van sekere televisies gaan al hul geld terugkry nadat die Springbokrugbyspan gewen het.
8. Bloedneus vir Capitec in saak oor Transnet-pensioene – Wel, dis ongemaklik.
9. Cyril se ‘nuwe’ beleggings: R90 mjd. kom uit jóú sak – Dit verteenwoordig bykans ’n kwart van al die beleggings wat die president vandeesweek aangekondig het.
10. Só styg Gems se premies in 2020 – Dit is hoeveel jy volgende jaar gaan hoes.